CELEX: C2006/131/40
Language: da
Date: 2006-06-03 00:00:00
Title: Sag C-3/05: Domstolens dom (Anden Afdeling) af  16. februar 2006  — Gaetano Verdoliva mod J.M. Van der Hoeven BV, Banco di Sardegna, San Paolo IMI SpA (anmodning om præjudiciel afgørelse fra Corte d'appello di Cagliari) (Bruxelles-konventionen — afgørelse, der tillader fuldbyrdelse af en retsafgørelse, der er truffet i en anden kontraherende stat — manglende eller ikke-forskriftsmæssig forkyndelse — afgørelse, der er kommet til kendskab — søgsmålsfrist)

3.6.2006   
            
            
               DA
            
            
               Den Europæiske Unions Tidende
            
            
               C 131/23
            
         Domstolens dom (Anden Afdeling) af 16. februar 2006 — Gaetano Verdoliva mod J.M. Van der Hoeven BV, Banco di Sardegna, San Paolo IMI SpA (anmodning om præjudiciel afgørelse fra Corte d'appello di Cagliari)
   (Sag C-3/05) (1)
   
   (Bruxelles-konventionen - afgørelse, der tillader fuldbyrdelse af en retsafgørelse, der er truffet i en anden kontraherende stat - manglende eller ikke-forskriftsmæssig forkyndelse - afgørelse, der er kommet til kendskab - søgsmålsfrist)
   (2006/C 131/40)
   Processprog: italiensk
   Den forelæggende ret
   Corte d'appello di Cagliari
   Parter i hovedsagen
   
      Sagsøger: Gaetano Verdoliva
   
      Sagsøgt: J.M. Van der Hoeven B.V., Banco di Sardegna, San Paolo IMI SpA
   
      Procesdeltager: Pubblico Ministero
   Sagens genstand
   Anmodning om præjudiciel afgørelse — Corte d'Appello di Cagliari — fortolkning af Bruxelles-konventionens artikel 36 — fuldbyrdelse af retsafgørelser — ikke-forskriftsmæssig forkyndelse af fuldbyrdelsesafgørelse — begrebet »kendskab til processuelle retsakter«
   Konklusion
   Artikel 36 i konventionen af 27. september 1968 om retternes kompetence og om fuldbyrdelse af retsafgørelser i borgerlige sager, herunder handelssager, som ændret ved konventionen af 9. oktober 1978 om Kongeriget Danmarks, Irlands og Det Forenede Kongerige Storbritannien og Nordirlands tiltrædelse, ved konventionen af 25. oktober 1982 om Den Hellenske Republiks tiltrædelse og ved konventionen af 26. maj 1989 om Kongeriget Spaniens og Den Portugisiske Republiks tiltrædelse, skal fortolkes således, at den kræver en forskriftsmæssig forkyndelse af fuldbyrdelsesafgørelsen under hensyn til de processuelle regler i den kontraherende stat, hvori fuldbyrdelse begæres, samt at den omstændighed — i tilfælde af manglende eller ikke-forskriftsmæssig forkyndelse — at den person, mod hvem fuldbyrdelse begæres, har fået kendskab til denne afgørelse, ikke er tilstrækkelig til, at fristen i nævnte artikel begynder at løbe.
   
      (1)  EUT C 69 af 19.3.2005.